संक्षेप करने के लिए दस्तावेज़: सूत्रधार के रूप में अफ़ग़ान शांति प्रक्रिया में अहम भूमिका निभा चुके पाकिस्तान ने अमेरिकी राष्ट्रपति की घोषणा का स्वागत किया है और कहा है कि "अफ़ग़ान हितधारकों के साथ समन्वय में सैनिकों को वापिस ले जाने का" वो सैद्धांतिक रूप से समर्थन करता है. हालांकि वो ये भी उम्मीद करता है कि अफ़ग़ानिस्तान में राजनीतिक हल के लिए अमेरिका अफ़ग़ान नेताओं से बातचीत जारी रखेगा.

अफ़ग़ान सरकार और दूसरे पक्षों के साथ बातचीत शुरू करने के लिए तालिबान को राज़ी करने में बीते कुछ सालों में पाकिस्तान ने बेहद अहम भूमिका अदा की है. जानकार मानते हैं कि पाकिस्तान की मदद के बिना अफ़ग़ानिस्तान में जारी संघर्ष का हल खोजने के लिए शांति वार्ता को आगे बढ़ाना असंभव था.

दिसंबर 2018 में पाकिस्तान ने ही अमेरिका और तालिबान के बीच सीधी बातचीत करवाई थी. इसी के बाद दोहा में दोनों पक्षों के बीच शांति वार्ता आगे बढ़ सकी थी.

इससे पहले जुलाई 2015 में इस्लामाबाद में तालिबान और अफ़ग़ान सरकार के बीच पहले दौर की सीधी बातचीत भी पाकिस्तान की कोशिशों का नतीजा थी. लेकिन ये बातचीत आगे नहीं बढ़ सकी क्योंकि लंबे वक्त से तालिबान के नेता रहे मुल्ला उमर की मौत के बाद तालिबान के भीतर गुट के नेतृत्व की लड़ाई शुरू हो गई और शांति वार्ता आगे बढ़ने से पहले ही रुक गई.

समाप्त

ऐसे कई मौक़े आए जब अमेरिकी अधिकारियों ने अफ़ग़ान शांति वार्ता के लिए पाकिस्तान की भूमिका की सराहना की है. 

वो ये भी समझते हैं कि अब जब अमेरिका और उसके मित्र देशों ने अफ़ग़ानिस्तान से अपने सैनिकों को बाहर ले जाने का फ़ैसला कर लिया है तो पाकिस्तान की भूमिका और महत्वपूर्ण हो जाती है. वो नहीं चाहेगा कि क़रीब एक ट्रिलियन डॉलर खर्च कर, 2,300 अमेरिकी जानों को अफ़ग़ानिस्तान में गंवाने वाले बीस साल के युद्ध से जो कुछ हासिल हो सका है वो ऐसे ही ख़त्म हो जाए.

"और करने की ज़रूरत है"

अमेरिकी सैनिकों को अफ़ग़ानिस्तान से निकालने की घोषणा करते हुए अमेरिकी राष्ट्रपति ने कहा कि अंतरराष्ट्रीय जिहादियों को अफ़ग़ानिस्तान की सरज़मीन पर पैर न जमाने देने के वादे को पूरा करने के लिए अमेरिका "तालिबान को ज़िम्मेदार ठहराएगा."

उन्होंने कहा कि वो "इस क्षेत्र के दूसरे देशों से अफ़ग़ानिस्तान और ख़ास कर पाकिस्तान का समर्थन करने के लिए अपील करेंगे."

हालांकि "हमें और अधिक करने की ज़रूरत है" का मंत्र न तो पाकिस्तान की अधिकतर जनता के...\nसंक्षेप उसी भाषा में जिसमें दस्तावेज़ है:
अमेरिकी राष्ट्रपति जो बाइडन ने घोषणा की है कि अफ़ग़ानिस्तान में तैनात सभी अमेरिकी सैनिक सितंबर की 11 तारीख तक वापिस लौट जाएंगे. अमेरिका की इस डेडलाइन पर पाकिस्तान नज़र बनाए हुए हैं. पाकिस्तान का कहना है कि अमेरिकी सैनिकों के वापस जाने को अफ़ग़ान शांति प्रक्रिया से जोड़ा जाना चाहिए.